《双井》
宋代·郑清之

水神何时生六翮，飞出双泉江练白。
平湖浸月渺无边，一笑对之成揖客。
辘轳初动晓星横，夜卷寒琼声{左氵右砉}{左氵右砉}。
千年倾听殿础花乾，十亩空庭荫修柏。
问泉何事逞奇观，故向庭前作真泽。
昔年何塞今何通，泉岂有心犹拣择。
若云泉自井中来，枯甃沿山有龟拆。
如信地中泉自见，是年何须穿土脉。
幡风胥动两无凭，细诠此证归禅伯。
我方饶舌为作记，了不相干劳刻画。
寄诗更欲结茶缘，付与宗风自锤拍。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。